cyanic-selkie/wikianc huggingface dataset:
Asafa Powell
2007
Powell måtte avslutte sesongen 30. september, fordi han i sesongens siste løp, Super Track and Field i Yokohama, skadet hamstring-muskelen. Han endte dermed opp med fem IAAF Grand Prix-seire i 2007, og han vant 100 meter ved World Athletic Final for andre året på rad, med ny mesterskapsrekord på 9,87 sekunder. For tredje år på rad ble han kåret til «Male Athlete of the Year» av Central American and Caribbean Athletics Confederation (CAC). Han fikk også FIFAs pris «Performance of the Year» (Årets prestasjon) for sin verdensrekord, og han ble rangert som nummer to i verden.
2008
2008 startet med en ny utmerkelse; 28. januar mottok han utmerkelsen «Sportsman of the Year» fra RJR Sports Foundation, mens Veronica Campbell-Brown mottok utmerkelsen «Sportswoman of the Year». Sportslig sett startet imidlertid sesongen på samme måte som 2007-sesongen sluttet; med en ny skade. Han fikk et kutt i kneet bare noen timer før han skulle reise til Sydney Grand Prix, som måtte syes. Han skadet seg også i april, denne gang i brystmuskelen, som gjorde at han ikke kunne konkurrere på to måneder.
Den 13. mai brøt Usain Bolt verdensrekorden på 100 meter, som Powell hadde hatt i tre år. Bolt løp da på 9,72 ved Reebok Grand Prix i New York. Powell deltok ved Golden League-stevnet Golden Gala i Roma 11. juli, der han ledet innledningsheatet, men endte på femteplass i sitt heat med tiden 10,19, og nådde ikke finalen. Han skadet lysken i løpet, og måtte stå over de neste to Grand Prix-stevnene. Han konkurrerte igjen ved DN Galan, der han slo Bolt med 1/100 sekund; Powell løp på 9,88 og Bolt på 9,89. Jamaica inntok de fire øverste plassene på denne 100-meteren, med Nesta Carter og Micael Frater på 3. og 4.-plass.
Før OL ble det påstått av Powell ikke hadde den mentale styrken som trengs for å vinne OL-gull, noe han slo tilbake på:
Imidlertid lyktes han ikke helt i OL. Han vant riktignok sitt innledningsheat med tiden 10,16, kvartfinaleheatet sitt med tiden 10,02 og semifinalen sin med 9,91, men i finalen greide han ikke å løpe opp imot sitt beste. Tiden hans ble 9,95, og han kom på femteplass i OL. Usain Bolt vant dette løpet, med ny verdensrekord på tiden 9,69. Også hans lagkamerat Michael Frater løp i finalen, og noterte sin første tid på under 10 sekunder, så Jamaica hadde tre løpere med i denne OL-finalen.
Syv dager senere vant Powell endelig sin første OL-medalje, da Jamaica vant 4 x 100 meter stafett. Powell løp siste etappe, og Jamaica løp inn til ny verdensrekord på denne distansen med tiden 37,10 sekunder. Tiden hans på siste etappe ble beregnet til 8,70 sekunder, av USA Track & Field, som er den raskeste etappetiden som er registrert ved bruk av elektronisk tidtaking. Resultatet er senere blitt strøket og medaljen inndratt etter at Nesta Carter ble tatt for doping.
Han satte ny personlig rekord på 100 meter ved Athletissima-stevnet i Lausanne 2. september, der han løp på 9,72 sekunder. Etter OL løp han syv løp på rad under 9,90 sekunder, hvorav to også var under 9,80 sekunder. I Grand Prix-sammenheng vant han syv seire dette året, og han avsluttet også sesongen med å vinne World Athletics Final for tredje år på rad.
2009
Powell sesongåpnet under Grace Jackson Invitational i Kingston på Jamaica, der han vant sitt heat på 400 meter med tiden 47,75, og endte på annenplass totalt. I Milo Western Relays i februar løp han både 4 × 100 meter og 4 × 400 meter for sitt lag, MVP Track Club. De satte ny stevnerekord og årsbeste i verden på 4 × 100 meter med tiden 38,72, og de vant også 4 × 400 meter. Senere i februar deltok han ved Sydney Track Classic i Australia, der det jamaicanske stafettlaget vant 4 x 100 meter med ny årsbeste i verden, med tiden 38,62. I tillegg kom han på 4.-plass på 400 meter, der han satte ny personlig rekord med tiden 45,94, over sekundet raskere enn hans forrige personlige rekord.
Han løp sin første 100 meter for sesongen ved Melbourne Track Classic, der han løp på 10,23 med 1,4 m/s motvind. Han skulle løpe både 200 og 4 x 100 meter ved UTech Track and Field Classic 18. april, men trakk seg rett før stevnet, noe som skapte diskusjoner. Det ble rapportert at han også trakk seg fra Penn Relays noen dager senere. Ifølge hans manager, Paul Doyle, skyldtes dette at de var bekymret for ankelen hans i de krappe svingene på banen Franklin Field, noe som skal ha hatt sammenheng med en ankelskade han fikk under trening under Utech-stevnet. Powell løp likevel ankeretappen på 4 x 100 meter, men forverret ankelskaden sin, og hinket i mål til 9.-plass, med tiden 41,24. På grunn av denne skaden måtte han også trekke seg fra IAAF Super Grand Prix-stevnet i Doha 8. mai. I hans første stevnet etter skaden, som var Adidas Grand Prix 30. mai, løp han inn til 7.-plass med tiden 10,10. Åtte dager senere kom han på 2.-plass ved Prefontaine Classic, og 27. juni ble han tatt ut til VM i friidrett 2009, da han kom på 2.-plass ved det jamaicanske mesterskapet i friidrett, med tiden 9,97. Ved Bislett Games fikk han en dårlig start, men vant til slutt løpet, med tiden 10,07. Samme tid fikk han også ved Athletissima-stevnet i Roma, og til tross for sesongbestenotering (9,88) ved Golden Gala måtte han se seg slått av Tyson Gay (9,77).
I VM i friidrett 2009 i Berlin kom Powell på tredjeplass, mens hans lagkamerat forbedret sin egen verdensrekord til 9,58 og vant løpet. Åtte dager senere, 22. august, løp han ankerettappen på 4 × 100 meter, der Jamaica løp inn til gull med ny mesterskapsrekord på tiden 37,31.
2010
2010-sesongens første løp var 20. februar, da han løp 400 meter ved UWI Invitational Meet på Jamaica. Han vant sitt heat, med tiden 47,56, dette holdt til tredjeplass sammenlagt. I april løp han i UTech Classic, der han løp 200 meter i kaldt regnvær. Han ledet med god margin halvveis, men farten sank i andre halvdel av løpet, og han løp i mål på tiden 21,27. Senere kom det fram at Powell hadde slitt med små kramper i leggmuskelen gjennom løpet, og derfor måtte senke farten. Ved Diamond League-stevnet i Doha i mai løp han på 9,75 i innledningsheatet og 9,81 i finalen, men begge disse løpene hadde over 2 m/s medvind, slik at tidene ikke telles. Han vant dette Diamond League-stevnet, og fikk med seg fire poeng.
Den 27. mai deltok han ved Ostrava Golden Spike, der han satte ny årsbeste i verden, med tiden 9,83, til tross for 0,5 m/s motvind. Han vant også 100 meter under Bislett Games, der han løp på 9,72, men også denne tiden ble oppnådd med for sterk medvind (+2,1 m/s). Uken etter vant han Golden Gala-stevnet i Roma, denne gangen løp han på årsbeste i verden, med tiden 9,82. Han løp 200 meter i Jamaican Senior Trials, der han løp sin nest raskeste 200 meter noen sinne, med tiden 19,97. I British Grand Prix 10. juli åpnet han sterkt, men ble til slutt nummer to bak Tyson Gay, med tiden 9,96. Meeting Areva i Paris ble hans siste løp denne sesongen, der han kom på 2.-plass bak Bolt. Han fikk en mindre lyskeskade i Paris, som ga problemer med leggmuskelen (hamstring) og ryggen. Han måtte også stå over Samveldelekene 2010.
2011
Powell åpnet 2011-sesongen 16. april, da han deltok ved UTech Track and Field Classics på National Stadium i Kingston på Jamaica. Han løp 200 meter, der han kom på 3.-plass med tiden 20,55, et løp som ble vunnet av Yohan Blake som satte ny mesterskapsrekord og årsbeste i verden med tiden 20,33. Senere i april løp han ved Penn Relays 2011, i «USA vs. The World»-klassen. Der løp han første etappe, en etappe han sjelden løper, men ga Jamaica ledelsen, en ledelse som holdt helt til mål. Jamaica vant løpet, foran USA «Red» og USA «Blue». Ved Jamaica International Invitational i mai løp han 200 meter, men etter en god start slakket han av på farten, og endte sist med tide 21,40. Han forklarte senere at han hadde kjent en liten smerte i leggmuskelen, og slakket farten for å være på den sikre siden, og ikke risikere en ny skade, men at det ikke var noe alvorlig. Nickel Ashmeade vant dette løpet på tiden 19,95.
Sesongens første 100 meter for herrer i Diamond League 2011 var Shanghai Golden Grand Prix 15. mai. Powell vant dette løpet med tiden 9,95, og vant årets fire første Diamond League-poeng. Ved neste Diamond League-stevne, i Roma, møtte han Usain Bolt. Powell startet løpet raskt, men mistet litt fart på slutten, slik at Bolt løp fra ham de siste 10-12 metrene. Bolt løp inn på tiden 9,93, mens Powell løp på 9,93.
Den 23. til 24. juli ble det jamaicanske mesterskapet arrangert. Powell løp gode 100-metere gjennom de innledende rundene, blant annet løp han semifinalen på 9,90 i semifinalen til tross for at han slakket av farten på slutten av løpet. Han vant finalen, og ble jamaicansk mester for femte gang i sin karriere. Tiden hans ble 10,08 med 1,8 m/s motvind. Yohan Blake og Steve Mullings fikk sølv og bronse på denne distansen.
Under Diamond League-stevnet Athletissima i Lausanne i slutten av juni løp han inn til årsbeste i verden, med tiden 9,78 sekunder. Dette var hans raskeste tid på tre år, og han tok dermed med seg fire nye poeng i Diamond League. Under Diamond League-stevnet i Birmingham ble han førstemann noen sinne som løp under 10 sekunder på Sir Alexander Stadium. Powell løp på 9,95 i innledningsheatet sitt, og han forbedret denne tiden ytterligere til 9,91 i finalen, som han vant 0,02 sekunder foran Nesta Carter. Han løp på 9,86 i finalen ved Ungarn Grand Prix i juli, og vant løpet, med 2 m/s medvind.
Han stod over London Grand Prix på grunn av en lyskestrekk, og i august trakk han seg også fra VM i friidrett 2011 på grunn av lyskeskaden. Hans lagkamerater vant VM-gull på 4 × 100 meter uten Powell, med ny verdensrekord på 37,04 sekunder. Han deltok ved sesongens siste Diamond League-stevne, som var Weltklasse Zürich. Der løp han igjen godt de første 60 metrene, men falt tilbake på annenplass bak den nye verdensmesteren Yohan Blake, som løp på 9,82. Powell løp på 9,95, og kom på annenplass, som ga fire Diamond League-poeng. Powell samlet til sammen 18 poeng i Diamond Leuage denne sesongen, og vant dermed sammenlagt. Dette ga 40.000 dollar i premiepenger.
12. etappe av Tour de France 2011
12. etappe av Tour de France 2011 var en 211 km lang etappe. Den ble kjørt torsdag den 14. juli fra Cugnaux til Luz-Ardiden.
Asafa Powell
2012
Den 18. februar satte han ny personlig rekord på 60 meter innendørs, ved Aviva Indoor Grand Prix i Birmingham, med tiden 6,50 sekunder. Ved en seremoni 24. februar ble Powell tildelt University of Technologys (UTech) Chancellor's Medal, samt at han ble utpekt som ambassadør for Diana Memorial Award.
Han fikk en god start på Diamond League 2012, med seier ved Shanghai Golden Grand Prix i mai, mens han kom på 2.-plass ved Golden Gala i Roma 12 dager senere, bak Usain Bolt. Også ved Bislett Games kom han på annenplass, men dette ble hans siste Diamond League-poeng denne sesongen, og siden han ikke løp det avsluttende stevnet fikk han ingen plassering sammenlagt.
12. etappe av Tour de France 2011
1. klatring (Hourquette d'Ancizan)
1. kategori stigning etter 141,5 km
Asafa Powell
2012
Powell deltok i sommer-OL 2012 i London. Etter 10,04 i innledningsheatet og 9,94 i semifinalen ble han kvalifisert til finalen. I finalen løp han imidlertid inn på 11,99 og kom sist i mål, etter at hans gamle lyskeskade kom tilbake 30 meter fra mål. Denne skaden avsluttet 2012-sesongen for Asafa Powell.
2013
Til tross for flere skader i 2011 og 2012 var Powell optimistisk før 2013-sesongen, men varslet at han ikke kom til å konkurrere innendørs dette året. Imidlertid skadet han leggmuskelen (hamstring) igjen ved Stawell Gift-stevnet i Australiai slutten av mars, og måtte stå over Quantas World Challenge i Australia i april og JAAA Invitational Meet på Jamaica. Den 20. mai deltok han ved og JAAA All Comers Development Meet for å teste om skaden var god nok til å konkurrere igjen, men han måtte trekke seg halvveis, etter at han kjente at skaden fortsatt var til stede.
Powell informerte den 14. juli 2013 om at han hadde testet positivt på oksilofrin (metylsynefrin) ved det jamaicanske mesterskapet i juni. Han framholdt at han ikke hadde tatt dette stoffet med viten og vilje, men at han hadde tatt lovlig kosttilskudd som inneholdt stoffet. Han skyldte på sin canadiske trener, Chris Xureb, for å ha skaffet kosttilskuddet. Oksilofrin er tillatt å bruke utenfor konkurranse, men er forbudt i konkurranse. Det jamaicanske antidopingbyrået JADCO ila han 18 måneders utestengelse, gjeldende fram til 18. desember 2014.
12. etappe av Tour de France 2011
2. klatring (Col du Tourmalet)
HC-kategori stigning etter 175,5 km
Asafa Powell
2014
Powell klaget dommen inn for Den internasjonale voldgiftsretten for sport, og denne instansen reduserte straffen til seks måneder, slik at han umiddelbart kunne konkurrere igjen fra 14. juli 2014. Hans første stevne etter utestengelsen var Spitzen Leichtathletik Luzern den 15. juli, der han kom på 3.-plass med 10,30 sekunder. Han deltok ikke ved Samveldelekene 2014 i slutten av juli, men løp 100 meter på 10,02 ved Brazilian Grand Prix i august. Han løp på 9,87 ved et stevne på St. Michael's Academy i Austin i Texas 23. august, og kom på 4.-plass med 10,07 ved Diamond League-stevnet i Zurich, og. Powell tapte på målfoto for Kemar Bailey-Cole ved World Challenge-stevnet i Zagreb i september, før han vant IAAF Grand Prix-stevnet i italienske Rieti noen dager senere. Powell sanket til sammen to poeng ved Diamond League 2014, og kom dermed på femteplass på 100 meter. Justin Gatlin vant 100 meter ved Diamond League denne sesongen.
12. etappe av Tour de France 2011
3. klatring (Luz-Ardiden)
HC-kategori stigning etter 211 km (målgang)
Eksterne lenker
2011 Tour de France, Stage 12 to Stage 21
Asafa Powell
2014
Asafa Powell byttet trener i 2014, til sin bror Dovovan Powell, og bestemte seg etter 2014-sesongen for å fortsette med sin bror som trener.
2015
Han sesongåpnet 7. februar 2015 med annenplass på 60 meter under New Balance Indoor Grand Prix i Boston, bak Trell Kimmons. Han trakk seg fra Athlone IT Grand Prix senere i februar, der han skadet lysken under oppvarmingen.
Etter å ha vunnet 100 meter ved International Meeting Region Guadeloupe med 10,08 sekunder og ny mesterskapsrekord 3. mai satte han årsbeste i verden med 9,84 ved World Challenge-stevnet Jamaica International Invitational 9. mai. Han vant også Ostrava Golden Spikes i slutten av mai med tiden 10,04 og Meeting de Marseille 6. juni.
Ved det jamaicanske mesterskapet i slutten av juni vant han 100 meter, foran henholdsvis Nickel Ashmeade og Kemar Bailey-Cole. Den 4. juli vant han Diamond League-stevnet i Paris, med tiden 9,81 som var personlig årsbestenotering, og den nest raskeste tiden i verden hittil dette året. Han fikk til sammen fire poeng i Diamond League 2015, og kom på fjerdeplass.
I august deltok han i VM i friidrett 2015 i Beijing. Han nådde finalen på 100 meter, og endte der på syvendeplass med 10,00 sekunder. Han løp under 10 sekunder både i innledningsheatet (9,95) og i semifinalen (9,97). På 4 × 100 meter stafett vant Jamaica gull, med ny årsbeste i verden på 37,36 sekunder.
2016
Den 18. mars 2016 satte han ny jamaicansk rekord på 60 meter innendørs, i innledningsheatet i VM i friidrett innendørs 2016 i Portland. Han tangerte denne rekorden i semifinalen. I finalen løp han på 6,50, og fikk sølv på denne distansen bak Trayvon Bromell fra USA.
Han kom på fjerdeplass på 100 meter ved det jamaicanske mesterskapet i friidrett i 2016, med tiden 10,03. Jamaica vant gull på 4 x 100 meter stafett ved Sommer-OL 2016, der de løp på 37,27 i finalen.
2017
Den 25. januar 2017 ble laget fra Jamaica fratatt gullmedaljene på 4 × 100 meter fra Sommer-OL 2008 i Beijing fordi Nesta Carter hadde testet positiv på det forbudte stoffet metylheksanamin.
Hans S. Jacobsen
Hans Solgaard Jacobsen (født 10. februar 1901 i Flekkefjord, død 19. november 1980 i Oslo) var en norsk journalist og nasjonalsosialist før og under andre verdenskrig, ordfører i Moss fra høsten 1940 og fra 1941 til våren 1945 fylkesmann i Østfold. Etter krigen ble han dømt i landssvikoppgjøret og ble senere forfatter og forlegger.
Bakgrunn og studier
Jacobsen ble født i Flekkefjord, men familien flyttet til Moss da han var seks år, hvor faren etablerte et skipsmeglerfirma.
Jacobsen var utdannet sosialøkonom og var stipendiat ved Institut für Weltwissenschaft und Seeverkehr ved Universitetet i Kiel i tiden 1922–1925. I perioden 1925–1927 var han stipendiat i USA.
Tilbake i Tyskland i 1927 ble han kjent med norske studenter, som juristen Albert Wiesener og den senere samfunnsforskeren Arvid Brodersen. Disse bekjentskapene gjorde at Jacobsen orienterte seg i retning av pangermanismen. Særlig Brodersen ga Jacobsen det intellektuelle grunnlaget for sin rasetenking. Tiden i Tyskland fikk han lidelsene og nøden etter Versaillestraktaten tett innpå livet, og knyttet ham emosjonelt sterkt til Tyskland.
Oppholdet i USA innledet han ved å arbeide i Ford-fabrikken i Detroit, og fikk her oppleve arbeidernes perspektiv nedenfra. Disse erfaringene gjorde ham til en skarp kritiker av den uhemmede liberalistiske kapitalisme.
I tiden fram til krigen arbeidet han som skipsmegler og journalist. Han grunnla og redigerte blant annet det nasjonalsosialistiske tidsskriftet Ragnarok.
Nasjonalsosialistisk engasjement i førkrigstiden
I Norge ble Jacobsen tidlig en forgrunnskikkelse i det venstreorienterte Quislingskritiske nasjonalsosialistiske miljøet, hvor man la vekt på det siste leddet i nasjonalsosialisme, med fellesskapløsninger, planøkonomi, høyt skattetrykk for høye inntekter, offentlig eide institusjoner og sosiale systemer. Dette var nødvendig for å få samfunnet ut av den sosiale nøden den private kapitalens grådighet og politikere hadde fått samfunnet inn i. Dette miljøet var ikke internasjonalt orientert, løsningene måtte finnes på det nasjonale plan, men Jacobsen var som så mange i dette miljøet også sterkt preget av pangermansk og Völkisch-tenkning.
Gjennom tidsskriftet Ragnarok målbar Jacobsen mye av denne kritikken og slapp til mange av de andre i miljøet, blant annet Stein Barth-Heyerdahl, Per Imerslund, Geirr Tveitt, Tor Strand, Otto Sverdrup Engelschiøn, Albert Wiesener og etterhvert også Walter Fyrst. Jacobsen var sterkt skeptisk til førerprinsippet, da makten skulle gå nedenfra og opp, fra aksjonistene som hele tiden var herdet i kamp, og til ledere som også er aktivt deltakende i kampen og kjenner denne. Kun slik ville lederne kunne ha legitimitet.
Under okkupasjonen
Da Norge ble okkupert av Tyskland i 1940, gikk Jacobsen som en del andre i hans miljø som tidligere hadde vært medlemmer på ny inn i Nasjonal Samling. Han fortsatte å gi ut det NS-kritiske Ragnarok og var også knyttet til Germanske-SS Norge, som også markerte seg som et nasjonalsosialistisk og pangermansk alternativ til Nasjonal Samling.
Etter krigen
I 1948 ble han dømt til åtte års tvangsarbeid. Etter krigen gjenopptok han sin forfatter- og forlagsvirksomhet. I 1966 fikk han oversatt Quislingbiografien Quisling — Prophet without Honour av Ralph Hewins, noe som resulterte i et mye omtalt injuriesøksmål.
Stortingsrepresentant Sverre Løberg kalte Jacobsen en historieforfalsker og Jacobsen svarte med injuriesøksmål. Saken gikk for Oslo byrett i 1969 og bar preg av å være en omkamp av rettsoppgjøret etter krigen. Løberg vant saken, til slutt også i Høyesterett. Han klaget i 1970 saken inn for Europarådet.
Alessandro Nesta
Alessandro Nesta (født 19. mars 1976) er en italiensk fotballtrener og tidligere fotballspiller.
Han betraktes av mange som en av verdens beste stoppere, og da kampfiksingsskandalen rammet flere italienske storklubber, viste klubber som Chelsea FC interesse. Nesta valgte likevel å fortsette karrieren som Milanspiller.
Nesta debuterte i Serie A 13. mars 1994, for SS Lazio mot Udinese Calcio.
Landslagskarriere
Nesta debuterte for mot  5. oktober 1996, og har gitt seg på landslaget etter å ha vært plaget av skader i to VM-sluttspill, i 2002 og 2006. Han var også aktuell før VM i 1998, men ble ikke tatt ut i troppen, også da på grunn av skade.
Privatliv
Den 30. mai 2007 giftet han seg med Gabriela Pagnozzi, som han fikk en datter – Sofia – med den 19. oktober 2006.
Tore Berg (musiker)
Tore Berg (født 1958 i Oslo) er en norsk gitarist og keyboardist, som spilte i rockebandet Raga Rockers. Han ble med i bandet etter at bandets gitarist Bruno Hovden døde i 1985. Han forlot bandet i slutten av 2009.
Kirke (gresk mytologi)
Kirke (gresk: Κίρκη, Kírkē, «falk») var en mindre gudinne i gresk mytologi og er framstilt som en trollkvinne eller heks, tidvis som en nymfe. Hun er beskrevet i Homers Odysseen som «den vakreste av alle udødelige», bodde på øya Aiaia, og er kjent for sin rolle i opplevelsene til den greske helten Odyssevs. Hun forvandlet sine fiender til dyr ved hjelp av magiske drikker. Hun var kjent for sin kunnskap om medisiner og urter. Psykologisk og symbolsk representerer Kirke den seksuelt tiltrekkende, men farlige kvinne overfor menn.
I de fleste fortellinger er hennes far var Helios, den førolympiske soltitanen, og hennes mor var Perse, en okeanide; hun var søster til Aietes (som oppbevarte det gylne skinn), Perses, og Pasifaë (hustru av kong Minos og mor til Minotauros). At Kirke også renset argonautene for Absyrtos' død, slik som det er fortalt i Argonautika av Apollonios Rhodios tidlig på 200-tallet f.Kr., kan reflektere en tidligere tradisjon.
Homers Odysseen
I Homers epos Odysseen er det beskrevet at Kirke levde i et steinhus beliggende i en lysning i en tett skog. Rundt huset streifet merkelige føyelige løver og ulver, bedøvde ofre for hennes magi; de var ikke farlige og krøp vennlig for alle nykommere. Kirke arbeidet ved en stor vevstol. Hun inviterte Odyssevs' skipsmannskap til en fest med kjente matretter, en kjøttsuppe med ost, søtet med honning og stenket med vin, men også fylt med hennes magiske gift, og således forvandlet hun dem alle til griser med en tryllestav etter at de hadde spist. Kun Eurylochos mistenkte forræderi og unnslapp for å advare Odyssevs og de andre som var blitt værende ved skipene. Odyssevs dro av sted for å redde sine menn, men ble avbrutt av sin stamfar, guden Hermes, som var blitt sendt av Odyssevs' høye beskytter, gudinnen Athene. Hermes ba ham om å bruke hellige legeurter for å beskytte seg selv mot Kirkes gift, og da han således motsto hennes magi trakk han sitt sverd og gjorde seg klar for å angripe henne. Kirke ble forelsket i den flotte helten og inviterte ham til sengs med seg, men Hermes rådet Odyssevs om å være forsiktig, for selv i sengen ville gudinnen være forrædersk. Hun ville ta hans manndom om han ikke fikk henne til å sverge ved gudenes navn om at hun ikke så skulle.
Hesiods Theogonien
Mot slutten av Hesiods Theogonien (1011f) hevdes det at Kirke fødte Odyssevs tre sønner: Ardeas eller Agrios (ellers ukjente), Latinus og Telegonos som styrte over Tyrsenoi, det vil si etruskerne.
Indiske eventyr
Homers fortelling, som historien med kyklopene, er et eventyr med stor utbredelse. I 1869 viste forfatteren G. K. C. Gerland at fortellingen utgjør deler av samlingen til Kathasaritsagara, en omfangsrik samling av indiske sagn og legender, som er datert til rundt 1200 e.Kr. Kirke opptrer også som en yakshini, en mytisk vesen i hinduistisk, buddhistisk og jainistisk mytologi, og er erobret da en eventyrer får tak i hennes fløyte hvis magiske musikk forvandlet menn til udyr. Den indiske Kirke hadde uvanen å spise dyrene som hun hadde forvandlet.
Annen litteratur
Senere poeter forteller generelt kun om Telegonos som Odyssevs' sønn med Kirke. Da han ble voksen, i henhold til disse poetene, sendte hans mor Kirke ham av sted for å finne Odyssevs, som da for lengst var kommet tilbake til sitt hjem på Ithaka, men ved ankomsten dit kom Telegonos ved et ulykkestilfelle å drepe sin far. Han brakte farens legeme tilbake til morens øy Aeaea, og han tok med seg Odyssevs' enke Penelope og sin bror Telemakhos med seg. Kirke gjorde dem udødelige og giftet seg med Telemakhos, mens Telegonos giftet seg med sin brors mor Penelope.
I henhold til Lykofrons Alexandra (808) og Johannes Tzetzes' skolia på diktet (795-808), brukte Kirke magiske urter for å bringe Odyssevs tilbake til livet etter at han hadde blitt drept av Telegonos. Odyssevs giftet seg deretter med Kirkes datter Kassifone. En del tid senere hadde Telemakhos en krangel med sin svigermor og drepte henne. Kassifone drepte deretter Telemakhos for å hevne sin mors død. På grunn av dette døde Odyssevs av sorg.
Disse incestuøse giftemålene sammen med påfølgende mord, kan synes som et melodramatisk og lite originalt ekko av Sofokles' store tragiske fortelling om kong Oidipus som uten å vite det ble sin fars morder og gift med sin mor, men som rev ut sine egne øyne da sannheten ble kjent for ham.
Dionysios fra Halikarnassos, en gresk skribent som levde på keiser Augustus' tid, siterer historikeren Xenagoras (1.72.5) ved å hevde at Odyssevs og Kirke hadde tre sønner: Romus, Anteias og Ardeias som deretter grunnla tre respektive byer i Italia som ble oppkalt etter deres navn: Roma, Antium, og Ardea.
I senere fortellinger i henhold til romersk mytologi forvandlet Kirke den romerske helten Picus til en hakkespett for å ha avvist hennes kjærlighet, og hun forvandlet Skylla til et forferdelig havmonster med seks hundehoder da Glaukos (en annen som Kirke hadde lagt sin elsk på) hadde erklært sin evige kjærlighet for Skylla. Hun hadde en datter, Aega, som ble født fra havet i et skjold av is.
Kirke er referert til i Dante Alighieris Den guddommelige komedie: «Dyd er som en fiende unngått av alle, som er en slange, skjønt uheldig plassert, eller ved dårlige vaner som tilskynder dem, på hvilken årsak de har således omformet deres vesen, oppholder seg i jammerlige daler, at det synes som om Kirke hadde dem i sitt beite.»
William Shakespeare gjør en referanse til Kirke i Forvekslingskomedien 1593-94 (The Comedy of Errors). Når hertugen hører til hva som tilsynelatende er motstridende fortellinger som oppstår grunnet forvirringen mellom identiske tvillinger, sier han:
Den spanske dramatikeren Calderon de la Barca skrev et mytologisk skuespill basert på Odyssevs fangenskap på Kirkes øy, El mayor encanto, amor («Kjærlighet, den største fortryllelse»). Det ble framført i kong Filip IV av Spanias palass i Buen Retiro i Madrid i 1635.
Den svensk-britiske poeten Susanna Roxman har et dikt kalt «Circe» i samlingen Imagining Seals, utgitt 2006-7.
I Ernest Hemingways roman Og solen går sin gang (1926) er lady Brett Ashley sammenlignet med Kirke av en av de menn hun forfører. «Han kaller henne Kirke,» sa Mike. «Han hevder hun forvandler menn til svin.»
I antikkens kunst
Selv om en del scener fra Odysseen forble favoritter hos greske vasemalere, i særdeleshet den visuelt dramatiske episoden med kyklopen Polyfemos, var episoden med Kirke sjeldent avbildet, men vasesamlingen ved Det nasjonale arkeologiske museum i Athen har en vase av typen lekythos fra 400-tallet med en avbildning av denne episoden som er beskrevet som «Odyssevs kamerater forvandlet til svin».
I beskrivelsen av en uvanlig miniatyr av gresk bronse fra 400-tallet f.Kr. som nå er på det amerikanske Walters Art Museum i Baltimore, tar form av en mann på alle fire hvor forparten er en gris. Kunsthistorikeren Dorothy Kent Hill har uttrykt kunstnerens dilemma: hvordan kan man avbilde en mann fortrollet til en gris annet enn som en mann med et grisehode? «En forfatter kan diskutere sinnelaget og stemmen, men en kunstner kan ikke visualisere det.»
I et etruskisk relieff på et bronsespeil er en vanlig gris avbildet foran føttene til Kirke: Odyssevs og Elpenor kommer mot henne med dragne sverd. Emnet ville ha vært uklart, men navnene til figurene er innskrevet i bronsen.
En del vasemaleri fra Boiotia viser en karikert utgave av denne episoden, framstilt av dverger med negroide trekk, og en aldrende og lam Odyssevs som støtter seg på en stokk. Dette er en levning av en rustikk, komisk tradisjon hvor innholdet ikke lenger er tilgjengelig for ettertiden.
Moderne fortolkninger
Medisinhistorikere har spekulert om forvandlingen og fortrollingen til griser ikke hadde til hensikt å bli oppfattet bokstavelig, men viser til antikolinergik forgifting (en gift som hemmer eller blokkerer acetylkolinets effekt på det perifere og sentralnervesystemet). Symptomene omfatter hukommelsestap, hallusinasjoner, og vrangforestillinger. Beskrivelsen av «løk» som Odyssevs mottok for motvirke Kirkes trolldom passer på blomsten vintergekk (Galanthus), en blomst i den greske regionen som inneholder galantamin som er en kjemisk bestanddel motvirke acetylkolin.
Kirke er levendegjort i nattlivepisoden i James Joyces roman Ulysses (1922), hvor Kirke-figuren Bella Cohen (madam på et horehus) forvandler Bloom til en dyrisk figur.
Navnet Kirke har blitt bevart i fjellforhøyningen Monte Circeo på vestkysten av Italia.
Toskere og ghegere
Toskere og ghegere er de dominerende undergruppene av den etniske gruppen albanere. Toskere og ghegere skilles av kulturelle, språklige, sosiale og religiøse forhold. Tradisjonelt har toskere levd sør for elven Shkumbin i Albania og i Epirus i Hellas, mens ghegere har levd nord for Shkumbin og i de storalbanske områdene i Kosovo, Makedonia og Montenegro.
Ghegisk og toskisk er dialektgrupper av det albanske språket, og danner et dialektkontinuum der dialektene oftest er innbyrdes forståelige. Ghegere fra de mest isolerte områdene i det nordlige Albania kan ha vanskelig for å forstå toskere fra det albanske og greske Epirus. Under det kommunistiske regimet 1944–1991 ble de toskiske dialektene favorisert, noe som har hatt store konsekvenser for ghegernes selvidentifikasjon, idet språket er viktigst i den albanske identiteten.
Kommunistene undertrykte også ghegernes sosiale organisasjon, som tradisjonelt har vært et klanssamfunn, der bøndene i overveidende grad var gjetere. Toskerne hadde et føydalt bondesamfunn som pleide større kontakt med omverdenen. De fleste albanere som utvandret til Italia på 1400-tallet (arbëreshë) eller til Amerika på 1800- og 1900-tallet, var toskere.
Ghegere er overveiende ortodokse og katolske kristne, mens flesteparten av toskerne er enten ortodokse kristne eller muslimer. De religiøse gruppene i Albania har generelt sameksistert fredelig.
Vance County
Vance County er et fylke i den amerikanske delstaten Nord-Carolina.
Costa Rica
Costa Rica, offisielt Republikken Costa Rica, er et land i Mellom-Amerika. Landet grenser til Nicaragua i nord og Panama i sør. Øst for landet ligger Det karibiske hav, og i vest ligger Stillehavet. Hovedstaden er San José, som befinner seg midt i landet. Costa Rica har i overkant av 5,2 millioner innbyggere (2022), og et areal på 51 100 km².
Costa Rica har et svært rikt biologisk mangfold, og rundt en fjerdedel av landets areal er vernede områder, noe som er en større andel enn i noe annet land i verden. I 2007 offentliggjorde regjeringa planer om å bli verdens første karbonnøytrale land innen 2021. New Economics Foundation rangerte Costa Rica først i verden på sin Happy Planet Index i 2009 og 2012, og som verdens grønneste land i 2009. Det har blitt et populært turistmål, og turistnæringa er en av landets viktigste inntektskilder. De viktigste eksportvarene er kaffe og bananer, fulgt av kakao, sukker, storfekjøtt og ananas.
Naturforhold og geologi
Langs kysten til Det karibiske hav er det tett skog. I den delen av landet er det et rikt dyreliv, og i likhet med lavlandet ved Stillehavet finnes det mangroveskoger og hvite sandstrender. Den største innsjøen er Arenal-sjøen, som ligger ved vulkanen Arenal. Costa Rica har flere øyer; den største er Calero, som har et areal på 151,6 km². Det finnes også flere elver, blant annet Pacuare og Reventazón.
Klima
Klimaet er tropisk og subtropisk i høylandet. Regntiden varer fra mai til november, og den forårsaker flom i lavlandet. Tørketiden varer fra september til oktober i lavlandet, og fra desember til april andre steder. Klimaet påvirkes av nordøstpassaten, og den gjør at lavlandet ved kysten til Det karibiske hav får mer nedbør enn lavlandet ved Stillehavet. Den årlige nedbørsmengden varierer fra sted til sted. Byen Limón, ved kysten til Det karibiske hav, har en årlig nedbørsmengde på omtrent 3100 mm. Langs stillehavskysten regner det 1000–2000 mm i året, og i San José er nedbørsmengden omtrent 1900 mm hvert år.
Gjennomsnittstemperaturen er omtrent 27 °C i lavlandet, og det er svært små variasjoner mellom regntiden og tørketiden. I høylandet er det kaldere, og i San José (1150 meter over havet) er gjennomsnittstemperaturen omtrent 20 °C. Det blir 4–7 °C kaldere per 1000 meter høyere man kommer, og nedbøren minsker også.
Costa Ricas største miljøproblemer er jorderosjon og luftforurensning.
Argonautene
Fortellingen
Etter at kong Krethevs av Iolkos var død, overtok aioliske Pelias tronen i Iolkos i Thessalia (i nærheten av dagens by Volos) fra sin halvbror Aison som var den rettmessige tronarvingen. På grunn av denne ulovlige tronovertakelsen advarte et orakel ham om at en etterkommer av Aison ville søke hevn. Pelias fikk drept hver eneste framtredende etterkommer av Aison som han kom over, men han sparte Aison på grunn av at deres felles mor Tyro gikk i forbønn. Isteden holdt Pelias broren fengslet og tvang ham til å si fra seg sin arv. Aison giftet seg med Alkimede som fødte ham en sønn kalt Diomedes. Aison forsøkte å drepe barnet, men Alkimede fikk sine kvinner til å gråte sårt over ham som om han var dødfødt. Hun lot som hun holdt en begravelse og smuglet barnet til fjellet Pilion. Her ble han oppfostret av kentauren Kheiron som endret guttens navn til Jason.
Costa Rica
Plante- og dyreliv
Costa Rica er hjemmet til et stort mangfold av planter og dyr. Selv om landet bare dekker omtrent 0,1 % av verdens totale landmasse, har landet 5 % av verdens dyr og planter. Omtrent 25 % av landets areal er nasjonalparker og beskyttede områder. Costa Rica er det landet i verden der størst prosentandel av arealet er beskyttet område.
Flere steder helt ut mot kysten vokser det mangroveskog, spesielt langs nordkysten. Ved lavlandet i nord finnes det også tropisk regnskog. Ved stillehavskysten er det en mer tørkepreget vegetasjon. Der finnes det løvfellende skog og skogsavanner øst for Nicoyahalvøya. På høylandet vokser det gran og furu, men når man kommer over 2500 meter over havet går vegetasjonen over i gressletter. Flere steder i landet finnes det våtmarker, og i havet finnes det korallrev. I tillegg finnes det over 1000 orkidéarter og 800 bregner.
Dyrelivet omfatter 50 000 ulike arter insekter, 850 fuglearter, omtrent 200 krypdyrarter og 208 andre ulike dyrearter. Faunaen er en blanding av nordamerikanske og søramerikanske arter. De nordlige artene er blant annet ekornarter, hvithalehjort, spissmus, bomullshalekanin og prærieulv. Beltedyr, dovendyr, primater og maurslukere er eksempler fra den sørlige faunaen. Blant de vanligste fugleartene er papegøyer, kolibrier og kardinaler. På listen over registrerte amfibier i Costa Rica er det 194 arter, hvorav tre er utdødd.
Befolkning og bosetning
I Costa Rica finnes det mange arbeidsinnvandrere, hovedsakelig fra Colombia og Nicaragua. Mellom 10 og 15 % av landets befolkning kommer fra Nicaragua. De fleste av disse reiser hjem igjen etter at sesongarbeidet er slutt.
Befolkningstettheten er 78,6/km², og det er høyest befolkningstetthet i Meseta Central. Befolkningsveksten er på omtrent 1,45 % per år. Omtrent halvparten av landets innbyggere bor i byer, og San José er den største byen, fulgt av Cartago og Heredia.
Språk
Det offisielle språket i landet er spansk, og mesteparten av befolkningen har spansk som morsmål. Det snakkes to hoveddialekter av språket i Costa Rica: Valle Central-spansk og Guanacaste-spansk. Et viktig særtrekk i Valle Central-spansk er uttalen av initial og dobbel <r>, som uttales [ɹ], en lyd som omtrent tilsvarer r-lyden i amerikansk engelsk. Det personlige pronomenet tú brukes ikke i noen av dialektene, isteden brukes vos og usted.
Religion
Kristendom er den viktigste religionen i landet, og rundt 92 % av befolkningen er kristne. Omtrent 75 % av befolkningen er katolikker, men antallet protestanter øker kraftig. På grunn av innvandring fra Asia og andre steder, har religioner buddhisme, jødedom, bahai, islam og hinduisme blitt større. Den største av disse er buddhismen; 40 000 av landets innbyggere er buddhister.
Førkolumbisk tid og oppdagelsen av landet
Før landet ble oppdaget av europeerne var den nordlige delen av landet befolket av mayaer. De sentrale og sørlige delene av landet var befolket av chibchaer.
Christofer Columbus var den første europeer som besøkte landet i 1502. Han gav det navnet Costa del Oro, som betyr «Gullkysten». Senere ble det vanlig å kalle landet Costa Rica, som betyr «Den rike kysten».
Koloniseringen og avkolonisering
Landet ble selvstendig fra Spania i 1821. Etter å ha vært en del av Det meksikanske imperium i kort tid, ble Costa Rica en stat i Den mellomamerikanske føderasjon i perioden 1823 til 1839. Nordamerikaneren William Walker erobret Nicaragua, og han prøvde å ta over hele Mellom-Amerika på midten 1800-tallet. Costa Ricas president Juan Rafael Mora sendte ut en hær som klarte å beseire ham.
Kaffe og bananer
På midten av 1800-tallet ble kaffe den viktigste produksjonsvaren, og fra 1870 til 1882 opplevde landet en oppgangsperiode under general Tomás Guardia. I 1886 ble det innført obligatorisk undervisning og det ble bygget flere ordentlige skoler. I årene 1888–1889 var det forsøk på å danne en ny union av mellomamerikanske stater, men forsøket mislyktes.
Jernbaneingeniøren Henry Meiggs inngikk en avtale med Costa Ricas regjering om byggingen av en jernbanelinje fra stillehavskysten til Karibiakysten via hovedstaden. Minor Keith tok over arbeidet etter at Meiggs døde i 1877. Arbeiderne ble stort sett hentet fra Jamaica. Etter at jernbanen var ferdigbygget ble mange av arbeiderne ansatt i Minor Keiths bananplantasjer. Plantasjene lå langs jernbanelinjen i det tropiske lavlandet ved Det karibiske hav. Disse plantasjene var begynnelsen på United Fruit Company, og Costa Rica ble snart verdens største bananleverandør. I 1913 stod kaffe og bananer for omtrent 85 % av landets eksportinntekter.
Samfunnet går fremover
Costa Rica utviklet seg til å bli et dynamisk samfunn, og siden 1889 har landet vært demokratisk styrt. Siden 1800-tallet har det kun vært to perioder med ustabilitet i landet. Den første var i 1917 til 1919 da Federico Tinoco hersket som diktator, og den andre var i 1948 da en 44-dagers borgerkrig brøt ut som følge av et omstridt presidentvalg.
Stemmerett for menn ble innført i 1913, men slavene på bananplantasjene fikk ikke stemmerett. Landet prioriterte helse og utdanning fremfor militæret, og Costa Rica hadde på denne tiden en av de mest utviklede fagorganiseringene i hele Amerika. I 1921 ble det innført 8-timers arbeidsdag.
Økonomisk nedgang og politisk fremgang
Den økonomiske krisen på 1930-tallet fikk katastrofale følger for kaffeeksporten. Samtidig ble bananplantasjene ødelagt av banansykdommer og det var mye oppstyr rundt fagforeningene. Kommunistpartiet, som ble opprettet i 1929, og sosialistpartiet støttet fagforeningene, men president León Cortes Castro motarbeidet dem. Hæren ble oppløst i 1949, og Costa Rica er fremdeles et av de få demokratiske landene i verden uten forsvar. I 1949 ble det også innført stemmerett for kvinner.
I 1986 ble Óscar Arias Sánchez valgt til president. Landene i Mellom-Amerika var på denne tiden truet av borgerkrig og økonomisk krise, og han bidro å roe ned situasjonen. Han mottok Nobels fredspris i 1987.
I 1989 offentliggjorde en parlamentarisk undersøkelseskommisjon en rapport om narkotikahandelen i landet. Der stod det at de to største politiske partiene, PLN og PUSC, hadde mottatt penger fra narkotikahandel for å finansiere valgkampene sine i 1986.
Rafael Angel Calderón ble valgt til president i 1990. Han appellerte til de fattige og dårlige utdannede med løfter om forandring. Calderón innførte et hardhendt økonomisk program som blant annet reduserte underskuddet i statsbudsjettet. Arbeidsløsheten steg som følge av dette, og det samme gjorde utilfredsheten blant befolkningen.
I juli 1996 ble landet rammet av en orkan. Skadene ble anslått til rundt 100 millioner dollar, og 30 mennesker døde.
I 2001 ble det oppført en mur langs grensen til Nicaragua, og dette førte til en krise mellom de to landene. Nicaraguas regjering mente at formålet med muren var å begrense den ulovlige innvandringen til Costa Rica, mens costaricanerne mente at muren var et ledd i utvidede tollregler.
I mai 2003 gikk flere arbeidsgrupper til streik. Elektrisitets- og telekommunikasjonsarbeidere protesterte mot regjeringens privatiseringsplaner og lærerne krevde høyere lønn. Streikene førte til at tre ministere i regjeringen måtte gå av. I juli 2004 gjennomførte ansatte innenfor offentlig sektor en ny streik etter at deres forhandlere hadde avvist et tilbud fra regjeringen om 4 % lønnsøkning. Arbeiderne krevde en lønnsøkning på 10 %, og en av hovedgrunnene til det var at inflasjonen i 2004 var kommet opp på 6,26 %. De streikende gjennomførte demonstrasjoner i flere store byer, og i september vedtok regjeringen til slutt en lønnsforhøyelse.
Under presidentvalget i 2006 ble Óscar Arias Sánchez på nytt valgt til president. Han arbeidet blant annet for flere jobber og reduksjon av de høye leveomkostningene. I april 2007 var det folkeavstemning om Costa Rica skulle bli med i Det mellomamerikanske fellesmarkedet. 51,56 % stemte for, og 48,44 % stemte mot. Det ble altså svært jevnt, men landet ble medlem. I 2010 ble Laura Chinchilla valgt til president.
St. Cuthbert
St. Cuthbert eller den hellige Cuthbert kan vise til:
Aleksandr Majorov
Aleksandr Borisovitsj Majorov (russisk: Александр Борисович Майоров) (født 6. juni 1957 i Gorkij) er en russisk tidligere kombinertløper som konkurrerte for Sovjetunionen. Han representerte Dynamo Gorkij.
Majorov deltok i VM i 1978, 1982, 1984 (lag) og 1985, og ble nummer 12 i den individuelle konkurransen både i Lahtis i 1978, Oslo i 1982 og Seefeld i 1985. Han var på det sovjetiske laget som tok bronsemedaljer i lag-VM i Rovaniemi i 1984. Han var med i OL i Lake Placid i 1980 og Sarajevo i 1984, og ble nummer 7 og 14. I verdenscupens første sesong, 1983/84, ble han nummer 20 sammenlagt, med 7.-plass i Oberwiesenthal i desember 1983 som beste plassering i enkeltrenn.
Aleksandr Majorov ble sovjetisk mester i kombinert (individuelt) i 1978, 1980, 1981 og 1983. Han ble sovjetisk lagmester i 1980, 1981 og 1983.
Argonautene
Fortellingen
Et annet orakel hadde advart Pelias om å være på vakt mot en mann med kun en sandal. Pelias ledet ofringen til Poseidon med flere nabokonger til stede. Blant de som sto i mengden var en høy ungdom i et leopardskinn med kun en sandal. Pelias gjenkjente ham og forsto at Jason var hans søskenbarn. Han kunne dog ikke drepe ham ettersom de framtredende kongene i aioliske familier var til stede. Isteden spurte han Jason: «Hva vil du gjøre om et orkel hadde annonsert at en av dine landsmenn var forutbestemt til å drepe deg?» Jason svarte at han ville sende ham av sted for å skaffe Det gylne skinn, uten å vite at det var Hera som la disse ordene i munnen hans.
Warren County (Nord-Carolina)
Warren County er et fylke i den amerikanske delstaten Nord-Carolina.
Argonautene
Fortellingen
Jason fikk senere høre at Pelias ble hjemsøkt av spøkelset til Friksos som hadde flyktet fra Orchomenos ved å ri på en hellig bukk for å unngå å bli ofret og søkte tilflukt i Kolkis ved Svartehavet hvor han senere ble nektet en skikkelig begravelse. Et orakel sa at Iolkos aldri ville få fred hvis ikke hans spøkelse ble tatt tilbake på et skip sammen med det gylne skinnet til bukken. Dette skinnet hang nå fra et tre i den hellige lunden til kolkisiske Ares hvor det ble voktet dag og natt av en drage som aldri sov. Pelias sverget for Zeus at han ville overlate tronen til Jason om han klarte å bringe Det gylne skinnet tilbake, noe han forventet ville være en umulig oppgave. Imidlertid voktet Hera over Jason på hans vågale reise.
Det har vært antatt, blant annet av forfatteren Strabon, som en hypotese, at legenden om Det gylne skinn var basert på en historie om at stammer ved Svartehavet plasserte skinnet av et lam på bunnen av en elv for å fange opp gullstøv som ble vasket nedover elven. Denne praksisen er fortsatt i bruk, særlig i regionen Svaneti i Georgia. Se artikkelen Det gylne skinn for andre og mer spekulative tolkninger.
Mannskapet på Argo
Det er ingen endelig liste over de enkelte argonauter. Den følgende listen er sammensatt fra flere lister gitt i antikkens kilder.
Sentrum
Sentrum har mange betydninger.
Costa Rica
Stat og styresett
Costa Rica er en demokratisk republikk. Den politiske tilstanden er stabil og demokratisk. Presidenten har ganske mye makt, men de aller fleste beslutningene hans må godkjennes av den lovgivende forsamlingen. Forsamlingen består av 57 medlemmer. Landets president heter Luis Guillermo Solís (PAC), som ble valgt i 2014. Det er valg hvert fjerde år.
Costa Rica er medlem av blant annet FN, Organisasjonen av amerikanske stater, Unesco og Verdens helseorganisasjon. Landet har et generalkonsulat i Oslo, og Norge har et generalkonsulat i Costa Ricas hovedstad, San José.
Administrativ inndeling
Costa Rica består av sju provinser som er delt i 81 kantoner totalt, og de er igjen inndelt i 463 distrikter. Kantonene ledes av en borgermester som velges av innbyggerne i hver enkelt kanton.
De sju provinsene heter Alajuela, Cartago, Guanacaste, Heredia, Limón, Puntarenas og San José.
Næringsliv
Costa Rica er et utviklingsland med markedsøkonomi. Landet har den fjerde høyeste inflasjonen i Latin-Amerika. Inflasjonen i 2007 var på omtrent 9,3 %. 18 % av befolkningen lever i fattigdom og over 227 000 er arbeidsløse. I 2005 hadde landet et statsunderskudd på 2,1 % og et handelsunderskudd på 5,2 %. Det førte til at skattene økte med 18 %.
Likevel er Costa Rica et land med høy HDI og BNP. Landets BNP per innbygger har blitt mer enn firedoblet siden 1983. Det er også forholdsvis små forskjeller på rike og fattige. USA er den viktigste handelspartneren og landene har en frihandelsavtale. Fra 2004 til 2005 økte også handelen med Russland og Sørøst-Asia.
Myntfoten i landet er costaricansk colón. 1000 colón tilsvarer 1,3 euro og omtrent 10,5 kroner.